Solovej

«Solovej» (ukrainsk: «Соловей», norsk oversettelse: nattergal) er en folkelektronika-låt fra 2020 med det ukrainske bandet Go_A. Den vant den ukrainske sangkonkurransen Vidbir lørdag 22. februar 2020 og skulle vært Ukrainas bidrag i Eurovision Song Contest 2020 i Rotterdam i Nederland, men konkurransen ble avlyst på grunn av koronapandemien. Hadde konkurransen blitt arrangert som planlagt, ville det vært første gang Ukraina hadde deltatt med en låt der hele teksten er på ukrainsk.

Om sangen 
Låten er skrevet av det ukrainske bandet Go_A, som ble etablert i 2012. Bandet opererer innen sjangrene elektronika, folk og dance, og sendte inn sin selvskrevne låt «Solovej» til sangkonkurransen Vidbir, som arrangeres av kringkasterne STB og UA:PBC. Låten var en av 16 som ble plukket ut til å delta i konkurransen. 

Sangen deltok i semifinale 1 den 8. februar 2020. Der endte den på andreplass og avanserte til finalen lørdag 22. februar 2020. I finalen gikk «Solovej» til topps hos både juryene og folket, og den vant dermed konkurransen sammenlagt. Som følge av seieren skulle sangen være Ukrainas bidrag til Eurovision Song Contest 2020 i Rotterdam og Nederland, men på grunn av koronavirusutbruddet i 2020 ble konkurransen avlyst. Dette ville ha vært første gang Ukraina stilte med en låt som kun har ukrainsk tekst.

I januar 2020 ble Ukraina trukket til å delta i semifinale 1 av Eurovision Song Contest. Semifinalen skulle ha vært arrangert i Rotterdam Ahoy i Rotterdam i Nederland tirsdag 12. mai.

Utgivelseshistorikk

Referanser 

Ukrainske sanger
Sanger fra 2020
Bidrag til Eurovision Song Contest 2020